ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007105
ขอความช่วยเหลือให้นำสุนัขจรจัดออกจากพื้นที่ บริเวณ ศูนย์กีฬาเฉลิมพระเกียรติ 84 พรรษา แขวงบางบอนเหนือ เขตบางบอน กรุงเทพมหานคร จุดสังเกตบริเวณที่มีสุนัข หากมาจากสถานีรถไฟ (ไม่ระบุชื่อสถานี) แล้ว ให้เดินมาเพียงไม่กี่ก้าว (ตามผู้ร้องแจ้ง) จะพบซอยที่อยู่ด้านซ้ายมือ ซึ่งเป็นเส้นทางที่จะเข้าไปสถานีรถไฟแสมดำ และเลยสถานีรถไฟมาก็จะมีสุนัขเป็นจำนวนมาก ซึ่งจะอยู่ห่างจากศูนย์กีฬาฯ ระยะทางไม่ไกล และมีอยู่ช่วงบริเวณห้องสมุดของศูนย์กีฬาฯด้วย เนื่องจากผู้ร้องแจ้งว่า บริเวณตั้งแต่สถานีรถไฟรางโพธิ์ ไปจนถึงสวน 9 เนิน จะพบเห็นสุนัขจรจัดอาศัยอยู่ตลอดเส้นทางดังกล่าวจำนวนมาก ซึ่งบริเวณศูนย์กีฬาฯ มีสุนัขจรจัดเพิ่มขึ้นเรื่อยๆ ทุกวันในช่วงแรกๆ จะมีเพียง 1-2 ตัว ปัจจุบันเพิ่มมากขึ้นเป็นจำนวนประมาณ 4-5 ตัว และจะมีสุนัขเจ้าถิ่นนอนอยู่กลางถนนเป็นประจำเกือบทุกวันบริเวณเลยศูนย์กีฬาฯ ไปเพียงไม่กี่ก้าวประมาณบริเวณห้องสมุดของศูนย์กีฬาฯ และมีการขับถ่ายมูลบนถนน รวมถึงมีสุนัขเข้าไปอาศัยอยู่ในสวนฯ จำนวนมากเช่นเดียวกันทำให้ประชาชนเกิดความกลัว เมื่อไปออกกำลังกายในช่วงค่ำและช่วงเช้าจะพบว่ามีสุนัขจำนวนมาก ซึ่งทราบว่าสุนัขเข้ามาอาศัยเป็นเวลานานแล้ว และผู้ร้องเพิ่งเข้ามาใช้เส้นทางดังกล่าว จึงได้รับความเดือดร้อนมาเป็นระยะเวลาประมาณ 2 เดือน จึงประสงค์ให้หน่วยงานที่เกี่ยวข้องนำสุนัขจรจัดออกจากพื้นที่ให้หมด เพื่อป้องกันอันตรายให้กับประชาชน เบื้องต้นช่วงก่อนหน้านี้มีรองผู้ว่าราชการฯ ลงพื้นที่ตรวจสอบพื้นที่ดังกล่าว ซึ่งจะมีผู้ใหญ่บ้านในพื้นที่เขตฯ ร่วมลงพื้นที่ด้วย มีประชาชนเคยเสนอไปว่า ภายในศูนย์กีฬาฯ มีแมวอาศัยอยู่ประมาณ 10 ตัว แต่ปัจจุบันไม่เห็นออกมา จึงไม่แน่ใจว่าหน่วยงานที่เกี่ยวข้องมีการแก้ไขปัญหาให้หรือไม่ 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata